PTTGC ทุ่มเงินซื้อบริษัทยุโรป51%
พีทีที โกลบอล เคมิคอล ทุ่มทุน 4,830 ล้าน ซื้อหุ้นยุโรป 51%
1 มิ.ย. 2555

พีทีที โกลบอล เคมิคอล ทุ่มทุน 4,830 ล้าน ซื้อหุ้นยุโรป 51% 
บริษัท พีทีที โกลบอล เคมิคอล (PTTGC)ได้ซื้อหุ้นของบริษัท Perstorp Holding France SAS จำนวน 51 %ของหุ้นทั้งหมด รวมเป็นเงิน114.8 ล้านเหรียญยูโรหรือประมาณ 4,830 ล้านบาท จากผู้ถือหุ้นเดิมเรียบร้อยแล้ว เมื่อวันที่ 31 พ.ค.2555ที่ผ่านมา บริษัทได้เปลี่ยนชื่อ บริษัท Perstorp Holding France SAS เป็น VENCOREX Holding   สำหรับ  VENCOREX Holding เป็นผู้ผลิตและเป็นเจ้าของเทคโนโลยีในการผลิต Isocyanate ที่มีบทบาทสำคัญในตลาดยุโรป โดยเฉพาะเคมีภัณฑ์ในกลุ่ม Toluene diisocyanate (TDI), Hexamethylene diisocyanate (HDI) และDerivatives ซึ่งเป็นวัตถุดิบหลักในการผลิตพลาสติก Polyurethane (PU) ซึ่งมีคุณสมบัติเหมาะสำหรับการผลิตโฟมและสารเคลือบในอุตสาหกรรมยานยนต์และสิ่งก่อสร้าง   ซึ่งการลงทุนดังกล่าวสอดคล้องกับกลยุทธ์เพื่อก้าวสู่ธุรกิจ High Volume Specialty  ที่เป็นธุรกิจปลายน้ำที่ช่วยสร้างมูลค่าเพิ่ม เพื่อสร้างโอกาสและการเติบโตในอนาคต